Broj: UP1-07-19-10366/24

Travnik: 05.11.2024. godine

Ministarstvo prostornog uređenja, građenja, zaštite okoliša, povratka i stambenih poslova KSB/SBK Travnik, rješavajući po zahtjevu investitora „SIROVINAMETAL“ d.o.o. Bugojno, za izdavanje/obnovu okolišne dozvole za prikupljanje, skladištenje i obradu otpadnih materijala (mehanička obrada sekundarnih sirovina), kao i prikupljanje, privremeno skladištenje i transport opasnog otpada, temeljem članka 86. Zakona o zaštiti okoliša ("Sl. novine FBiH“, broj 15/21), te članka 4.1 Priloga II – Lista pogona i postrojenja za koje kantonalno ministarstvo izdaje okolišnu dozvolu, Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 51/21, 74/22) i članka 200. Zakona o upravnom postupku ("Sl. novine FBiH", broj 2/98), d o n o s i:

*R J E Š E N J E*

*1. lzdaje se obnovljena okolišna dozvola operatoru ,,Sirovinametal" d.o.o. Bugojno* za pogon za prikupljanje, skladištenje i obradu otpadnih materijala (mehanička obrada sekundarnih sirovina), kao i prikupljanje, privremeno skladištenje i transport opasnog otpada. Pogon za tretman otpada, „SIROVINAMETAL“ d.o.o. Bugojno lociran je na lijevoj strani regionalnog puta Bugojno – Novi Travnik i dio parcele naslonjen je na rijeku Vrbas. Prostorno, objekti su raspoređeni na parceli označenoj kao k.č. broj: 312/3 pl. 618/2 K.O. Kandija, odnosno katastarski podaci k.č. 261/4 i 257/6, zk. ul. 5 i 98 K.O. SP Bugojno, ukupne površine od 11500 m2.

*2. Pogoni i oprema za koje se izdaje okolišna dozvola*

Poduzeće „SIROVINAMETAL“ d.o.o. Bugojno posjeduje odgovarajuće prostore i opremu propisane Pravilnikom u uvjetima tehničke opremljenosti poslovnih prostorija za obavljanje djelatnosti prikupljanja, prerade i proizvodnje otpadnih materijala i sekundarnih sirovina („Službene novine BiH“, broj: 3/00), i to:

* Skladišni prostor usklađen s urbanističkim planom općine,
* Zatvoreni poslovni prostor za administrativno-komercijalne potrebe,
* Otvoreni prostor za skladištenje otpadnih materijala, betoniran ili asfaltiran s izvedenim nagibom prema separatoru ulja,
* Separator ulja i masti,
* Odgovarajući broj kontejnera,
* Zatvoreni prostor (nadstrešnica) za smještaj i čuvanje otpada podložnog vremenskim utjecajima ili opasnog po okoliš (olovni akumulatori, razne baterije i dr.),
* Otvoreni prostor s odgovarajućim kontejnerima za odlaganje rastresitog otpada,
* Plinska stanica (tehnički plinovi)
* Rezervoar za privremeno skladištenje otpadnih ulja, s tankvanom,
* Separator ulja i masti (10 t),
* Septička jama (trokomorna)
* Presu za metal,
* Kamione s „grajferom“,
* Bagere s grajferom,
* Viljuškar,
* Druge odgovarajuće vage (mehanička, digitalna).

U skladu s tehnološkim zahtjevima skladište opasnih materija raspolaže zatvorenim i otvorenim skladišnim prostorima, te administrativnim i sanitarnim prostorijama. Radni krug pogona je ograđen ogradom, a pristup je omogućen preko kapije. Napajanje električnom energijom objekta se vrši s NN priključka. Radi sprječavanja zagađivanja tla i voda u slučaju curenja i prosipanja toksičnih materija prilikom manipuliranja, uređene su asfaltirane površine povezane s odvodnim kanalima, koje tehnološke i oborinske vode odvode u separator.

Za potrebe provedbe tehnološkog procesa koristi se sljedeća oprema i strojevi:

* Hidraulična presa za baliranje željeza, papira i plastike (3 kom)
* Hidraulične makaze za sječenje željeza
* Kamion s dizalicama (3 kom)
* Bageri (2 kom)
* Aparati za sječenje metala (4 kom)
* Viljuškari (3 kom)
* Ručni mehanizirani strojevi u radionici (brusilice, glodalice, …)

*3. Opis djelatnosti za koje se izdaje okolišna dozvola*

Aktivnosti koje se odvijaju u poduzeću su: otkup, tretman–sortiranje, manipulacija, privremeno skladištenje i izvoz opasnog otpada. Osnovne tehnološke operacije mogu se svesti na:

* Sakupljanje i dovoz otpada na predmetnu lokaciju,
* Prihvat materijala, vaganje i razdvajanje
* Pregled otpada prije daljnje obrade
* Pripremu sekundarnih sirovina za dalju obradu
* Sortiranje otpada – unutarnji transport,
* Mehaničku obradu neopasnog otpada,
* Privremeni skladištenje,
* Otpremanje s lokacije.

*3.1 Sakupljanje sekundarnih sirovina*

Opasni i neopasni otpad (otpadni metali, sekundarne sirovine i opasni otpad od akumulatora, otpadnih ulja, elektroničke opreme i dr.), sakuplja se lokacijski i to:

* Organizirano i kontinuirano tijekom cijele godine od proizvođača otpada iz čije aktivnosti nastaje proizvodni i ambalažni otpad,
* Direktno od posjednika otpada, bilo fizičkih bilo pravnih osoba kod kojih se otpad zatekao,
* Po pozivu nadležnog upravnog tijela, odnosno komunalnog redarstva u akcijama čišćenja okoliša (npr. uklanjanje auto olupina i odbačenog EE otpada iz prirode), odnosno saniranjem divljih odlagališta,
* Od komunalnih poduzeća koja nakon razvrstavanja preuzetog glomaznog otpada izdvajaju metalnu komponentu,
* Sudjelovanjem na javnim natječajima za otkup radi zbrinjavanja neopasnog otpada.

Opasni otpad koji je predmet sakupljanja najčešće čine dijelovi tehnološke opreme, zatim ostaci sirovina u tehnološkim linijama, koje su predmet kasacije, automobili i kabasti otpad iz domaćinstava (rashladni uređaji, elektronička oprema, itd.).

Sakupljanje opasnog otpada je neodvojivi dio aktivnosti sakupljanja sekundarnih sirovina i sprovodi se u cilju dovođenja sekundarnih sirovina u stanje da mogu biti sigurno preuzete, transportirane, privremeno uskladištene i opremljene na dalje zbrinjavanje odnosno recikliranje.

*3.2 Prijam, kategorizacija i utovar sekundarnih sirovina*

Prijam sekundarnih sirovina čine sljedeće faze rada:

1. Uvid u stanje (procjenjuje se prisustvo onečišćujućih i opasnih materija i mehanizama, vrsta, kvaliteta i količina sekundarnih sirovina i sl.),
2. Preuzimanje otpadnih materija (mogućnost ne-štetnog selektiranja sekundarnih sirovina na licu mjesta, izdvajanje sekundarnih sirovina sa sadržajem onečišćujućih i opasnih materija i mehanizama),
3. Utovar sekundarnih sirovina (vrši se nakon uvida u stanje sekundarne sirovine, ocjene da se ista može prihvatiti i nakon njene pripreme za transport).

*3.3 Privremeno skladištenje sekundarnih sirovina i opasnog otpada*

Privremeno skladištenje sekundarnih sirovina vrši se u dvije osnovne faze:

Prva faza – skladištenje sekundarne sirovine kao ne-kategorizirane, ne-kaširane i onečišćene sekundarne sirovine,

Druga faza – skladištenje kaširane i kategorizirane sekundarne sirovine.

Ne-kategorizirane sekundarne sirovine, koje nemaju veću vrijednost po jedinici mjere (otpadni čelik, plastični materijali–neobrađeni) skladište se na otvorenom prostoru, na uređenoj betonskoj i/ili asfaltnoj površini.

Sekundarne sirovine koje imaju veću vrijednost po jedinici mjere (obojeni metali, mljeveni plastični materijali, polovni elementi sekundarnih sirovina koji imaju funkcionalnu vrijednost), uglavnom se skladište u zatvorenom prostoru, bez obzira da li su pripremljene za otpremu ili nisu. Ovisno od ugovorenih uvjeta isporuke, sekundarne sirovine se otpremaju cestovnim prijevozom do kupca. Opasni otpad izdvojen iz sekundarnih sirovina, skladišti se odvojeno.

*3.4 Obrada sekundarnih sirovina prije otpreme*

Privremeno uskladišteni neopasni otpad s pretežno metalnom komponentom, koji u postojećem stanju u normalnim okolnostima nije pogodan za daljnju neposrednu upotrebu u jednom industrijskom procesu, prethodno se manualno razdvaja na komponente korisnog otpada, u mjeri koliko je to moguće, te se nakon toga mehanički obrađuje.

Metalne konstrukcije, metalna ploče većih dimenzija i debljina i slični materijali, na predmetnoj lokaciji, režu se autogeno pomoću garniture za plinsko rezanje upotrebom plinske smjese butan – kisik, na dimenzije koje zahtjeva tržište. Metalni dijelovi većih dimenzija, a manjih debljina prešaju se i režu (na presi i makazama). Odrezani metalni dijelovi traženih dimenzija privremeno se skladište do utovara i otpreme poznatom kupcu u zemlji i inozemstvu, odmah po njihovom izdvajanju bez gomilanja zaliha.

Električni i elektronski otpad, te otpadna vozila rastavljaju se na način da se omogući za okoliš prihvatljiva ponovna upotreba i prerada komponenti ili cijelih uređaja, što znači da se prvo izdvajaju i posebno skladište tehnički ispravne komponente i sklopovi, nakon čega se vrši daljnje rastavljanje prema vrstama materijala.

Privremeno uskladišteni neopasni otpad s pretežno nemetalnom komponentom (papir, karton, staklo te plastika), koji u postojećem stanju u normalnim okolnostima nije pogodan za daljnju neposrednu upotrebu u jednom industrijskom procesu, prethodno se manualno razdvaja, sortira u mjeri koliko je to moguće, te se nakon toga predaje pravnim ili fizičkim osobama na zbrinjavanje i/ili na upotrebu.

Izdvojene količine sekundarnih sirovina, nakon prve faze obrade pogodne za neposrednu upotrebu u industrijskom prerađivačkom procesu, kontinuirano se isporučuju obrađivačima/proizvođačima u zemlji i inozemstvu, odmah po njihovom izdvajanju bez gomilanja zaliha.

*4. Vrsta otpada i godišnje količine koje se privremeno skladište*

Osnovna djelatnost poduzeća „SIROVINAMETAL“ d.o.o. Bugojno je prikupljanje, skladištenje i prerada otpadnih materijala (mehanička obrada sekundarnih sirovina radi prodaje za daljnju upotrebu) kao i prikupljanje, privremeno skladištenje i otprema opasnog otpada.

Lista otpada koji se koristi prilikom primarne prerade, manipulacije i izvoza sastavljena na temelju Pravilnika o kategorijama otpada s listama (Sl. novine FBiH 9/05).

|  |  |  |  |
| --- | --- | --- | --- |
| *Oznaka* | *Naziv* | *Tarifni brojevi koji će se koristiti pri izvozu* | *Količina (t/g)* |
| *10* | *Otpad iz termičkih procesa* |  |  |
| *10 02* | *Otpad iz industrije željeza i čelika* |  |  |
| 10 02 01 | Otpad od obrade šljake | 7204 49 1000 | 500 |
| 10 02 02 | Neobrađena šljaka | 7204 49 1000 | 500 |
| 10 02 99 | Otpad koji nije specificiran na drugi način | 7204 49 1000 | 500 |
| *10 03* | *Otpad iz metalurgije aluminija* |  |  |
| 10 03 04\* | Šljaka iz primarne proizvodnje | 7602 00 1900 | 1000 |
| 10 03 05 | Otpad od aluminija | 7602 00 1900  7602 00 9000 | 1000 |
| 10 03 99 | Otpad koji nije specificiran na drugi način | 7602 00 1100 | 1000 |
| *10 04* | *Otpad iz metalurgije olova* |  |  |
| 10 04 01\* | Troska iz primarne i sekundarne proizvodnje | 7802 00 0000 | 500 |
| *10 05* | *Otpad iz metalurgije cinka* |  |  |
| 10 05 01 | Troska iz primarne i sekundarne proizvodnje | 7902 00 0000 | 500 |
| 10 05 99 | Otpad koji nije specificiran na drugi način | 7902 00 0000 | 500 |
| *10 06* | *Otpad iz metalurgije bakra* |  |  |
| 10 06 01 | Troska iz primarne i sekundarne proizvodnje | 7404 00 9900 | 500 |
| 10 06 99 | Otpad koji nije specificiran na drugi način | 7404 00 1000  7404 00 9100 | 500 |
| *10 07* | *Otpad iz metalurgije srebra, zlata i platine* |  |  |
| 10 07 01 | Troska iz primarne i sekundarne proizvodnje | 7112 30 0000  7112 91 0000  7112 92 0000 | 500 |
| 10 07 99 | Otpad koji nije specificiran na drugi način | 7112 99 0000 | 500 |
| *10 08* | *Otpad iz metalurgije ostalih obojenih metala* |  |  |
| 10 08 08\* | Troska iz primarne i sekundarne proizvodnje | 7115 90 9000 | 500 |
| 10 08 09 | Ostala troska | 7115 90 9000 | 500 |
| 10 08 99 | Otpad koji nije specificiran na drugi način | 7115 10 0000  7115 90 1010  7115 90 1010 | 1000 |
| *10 09* | *Otpad od lijevanja željeza i čelika* |  |  |
| 10 09 03 | Troska iz visokih peći | 7204 49 9000 | 1000 |
| *11 05* | *Otpad iz procesa tople galvanizacije* |  |  |
| 11 05 01 | Tvrdi cink | 7902 00 0000 | 500 |
| 11 05 02 | Cinkova prašina | 7902 00 0000 | 500 |
| *12* | *Otpad od mehaničkog oblikovanja i fizičke i mehaničke obrade metala i plastike* |  |  |
| *12 01* | *Otpad od oblikovanja i fizičke i mehaničke obrade metala i plastike* |  |  |
| 12 01 01 | Strugotine i opiljci koji sadrže željezo | 7204 41 1000 | 1000 |
| 12 01 02 | Prašina i čestice koje sadrže željezo | 7204 41 1000 | 1000 |
| 12 01 03 | Strugotine i opiljci obojenih metala | 7602 00 1100 | 1000 |
| 12 01 04 | Prašina i čestice obojenih metala | 7404 00 9900  7602 00 1100 | 1000 |
| 12 01 05 | Strugotine od plastike | 3915 10 0000  3915 20 0000  3915 30 0000  3915 90 1100  3915 90 1800  3915 90 9000 | 500 |
| 12 01 99 | Otpad koji nije specificiran na drugi način | 3915 90 1800  3915 90 9000  7204 41 9100  7204 41 9900  7204 49 9000  7204 50 0000  7503 00 1000  7503 00 9000 | 1000 |
| *13* | *Otpadna ulja i otpad od tekućih goriva* |  |  |
| *13 01* | *Otpadna hidraulična ulja* |  |  |
| 13 01 01\* | Hidraulična ulja koja sadrže PCB |  | 500 |
| 13 01 11\* | Sintetička hidraulična ulja |  | 500 |
| 13 01 03\* | Ostala hidraulična ulja |  | 500 |
| *13 02* | *Otpadna ulja za motore, pogonske uređaje i podmazivanje* |  |  |
| 13 02 06\* | Sintetska ulja za motore |  | 500 |
| 13 02 07\* | Biorazgradiva ulja za motore, pogonske uređaje i podmazivanje |  | 500 |
| 13 02 08\* | Ostala ulja za motore, pogonske uređaje i podmazivanje |  | 500 |
| *13 03* | *Otpadna izolacijska ulja i ulja za prijenos toplote* |  |  |
| 13 03 01\* | Izolacijska ulja koja sadrže PCB |  | 500 |
| 13 03 08\* | Sintetska ulja i ulja za prijenos toplote |  | 500 |
| 13 03 09\* | Biorazgradiva ulja i ulja za prijenos toplote |  | 500 |
| 13 03 10\* | Ostala ulja i ulja za prijenos toplote |  | 500 |
| *15* | *Otpadna ambalaža* |  |  |
| *15 01* | *Ambalaža* |  |  |
| 15 01 01 | Ambalaža od papira i kartona | 4707 10 0000  4707 20 0000  4707 30 1000  4707 30 9000  4707 90 1000  4707 90 9000 | 1000 |
| 15 01 02 | Ambalaža od plastike | 3915 10 0000  3915 20 0000  3915 30 0000  3915 90 1100  3915 90 1800  3915 90 9000 | 1000 |
| 15 01 04 | Ambalaža od metala |  | 1000 |
| 15 01 07 | Staklena ambalaža | 7001 00 1000  7001 00 9900 | 1000 |
| *16* | *Otpad koji nije drugdje specificiran u katalogu* |  |  |
| *16 01* | *Stara vozila iz različitih načina prijevoza i otpad od rastavljanja starih vozila i održavanje vozila* |  |  |
| 16 01 03 | Stare gume | 4004 00 0000  4017 00 1000 | 1000 |
| 16 01 04\* | Napuštena vozila | 7204 49 9000 | 1000 |
| 16 01 06 | Stara vozila koja ne sadrže ni tečnosti ni druge opasne komponente | 7204 49 9000 | 1000 |
| 16 01 17 | Metali sa sadržajem željeza | 7404 00 9900 | 1000 |
| 16 01 19 | Plastika | 3915 10 0000  3915 20 0000  3915 30 0000  3915 90 1100  3915 90 1800  3915 90 9000 | 1000 |
| 16 01 20 | Staklo | 7001 00 1000  7001 00 9900 | 1000 |
| 16 01 99 | Otpad koji nije specificiran na drugi način | 7001 00 9900  7112 90 9000  7204 21 9000  7204 29 0000  7204 30 0000  7204 49 9000 | 5000 |
| *16 02* | *Otpad iz električne i elektronske opreme* |  |  |
| 16 02 09\* | Transformatori i kondenzatori koji sadrže PCB | 8548 90 1000  8548 90 9000 | 500 |
| 16 02 10\* | Stara oprema koja sadrži PCB | 8548 90 1000  8548 90 9000 | 500 |
| 16 02 13\* | Stara oprema koja sadrži opasne komponente, a nisu navedene pod 16 02 09 do 16 02 12 | 8548 90 1000  8548 90 9000 | 500 |
| 16 02 14 | Stara oprema koja nije navedena pod 16 02 09 do 16 02 13 | 8548 90 1000  8548 90 9000 | 500 |
| *16 06* | *Baterije i akumulatori* |  |  |
| 16 06 01\* | Olovne baterije | 8548 10 2110  8548 10 9100 | 5000 |
| 16 06 02\* | Nikal-kadmij baterije | 8548 10 9900 | 1000 |
| 16 06 05 | Ostale baterije i akumulatori | 5848 10 9900 | 5000 |
| 16 06 06\* | Odvojeni sakupljeni elektrolit iz baterija i akumulatora | 8548 10 1000 | 1000 |
| *16 08* | *Istrošeni katalizatori* |  |  |
| 16 08 01 | Istrošeni katalizatori koji sadrže zlato, srebro, renij, rodij, paladij, indij ili platinu | 7112 30 0000  7112 91 0000  7112 92 0000  7112 99 0000  7115 10 0000  7115 90 1000  7115 90 1010  7115 90 9000 | 500 |
| *17* | *Građevinski otpad i otpad od rušenje objakata* |  |  |
| *17 02* | *Drva, staklo i plastika* |  |  |
| 17 02 02 | Staklo | 7001 00 1000  7001 00 9900 | 1000 |
| 17 02 03 | Plastika | 3915 10 0000  3915 20 0000  3915 30 0000  3915 90 1100  3915 90 1800  3915 90 9000 | 1000 |
| 17 04 | Metali (uključujući i njihove legure) | 7204 10 0000  7204 21 1000  7204 21 9000  7204 29 0000  7204 30 0000  7204 49 1000  7204 49 9000  7503 00 1000  7503 00 9000 | 5000 |
| 17 04 01 | Bakar, bronca, mesing | 7404 00 1000  7404 00 9100  7404 00 9900 | 1000 |
| 17 04 02 | Aluminij | 7602 00 1100  7602 00 1900  7602 00 9000 | 5000 |
| 17 04 03 | Olovo | 7802 00 0000 | 5000 |
| 17 04 04 | Cink | 7902 00 0000 | 1000 |
| 17 04 05 | Željezo i čelik | 7204 10 0000  7204 21 1000  7204 21 9000  7204 29 0000  7204 30 0000  7204 49 1000  7204 49 9000  7503 00 1000  7503 00 9000 | 10000 |
| 17 04 06 | Kositar | 8002 00 0000 | 500 |
| 17 04 07 | Miješani metali |  | 5000 |
| 17 04 10\* | Kablovi koji sadrže ulje, katran i druge opasne materije | 7404 00 9900 | 1000 |
| 17 04 11 | Kablovi koji nisu navedeni pod 17 04 10 | 7404 00 9900 | 1000 |
| *19* | *Otpad iz postrojenja za upravljanje otpadom* |  |  |
| *19 12* | *Otpad od mehaničke obrade otpada* |  |  |
| 19 12 01 | Drvo i karton | 4707 10 0000  4707 20 0000  4707 30 1000  4707 30 9000  4707 90 1000  4707 90 9000 | 5000 |
| 19 12 02 | Metali sa sadržajem željeza | 7204 10 0000  7204 21 1000  7204 29 0000  7204 30 0000  7204 41 1000  7204 41 9100  7204 41 9900  7204 49 1000  7204 49 3000  7204 49 9000  7204 50 0000 | 5000 |
| 19 12 03 | Obojeni metali | 7404 00 1000  7404 00 9100  7404 00 9900  7503 00 1000  7503 00 9000  7602 00 1100  7602 00 1900  7602 00 9000 | 5000 |
| 19 12 04 | Plastika i guma | 3915 10 0000  3915 20 0000  3915 30 0000  3915 90 1100  3915 90 1800  3915 90 9000  4004 00 0000  4017 00 1000 | 5000 |
| 19 12 05 | Staklo | 7001 00 1000  7001 00 9900 | 5000 |
| 19 12 11\* | Ostali otpad | 7802 00 0000 | 5000 |
| 19 12 12 | Ostali otpad |  | 5000 |
| 19 12 99 | Otpad koji nije specificiran na drugi način | 8002 00 0000  8101 97 0000  8102 97 0000  8103 30 0000  8104 20 0000  8105 30 0000  8106 00 1000  8107 30 0000  8108 30 0000  8109 30 0000  8110 20 0000  8111 00 1900  8112 22 0000  8112 30 4000  8112 40 1000  8112 52 0000 | 5000 |
| *20* | *Komunalni otpad* |  |  |
| *20 01* | *Odvojeno sakupljeni sastojci* |  |  |
| 20 01 01 | Papir i karton | 4707 10 0000  4707 20 0000  4707 30 1000  4707 30 9000  4707 90 1000  4707 90 9000 | 1000 |
| 20 01 02 | Staklo | 7001 00 1000  7001 00 9900 | 1000 |
| 20 01 33\* | Baterije i akumulatori | 8548 10 2110 | 5000 |
| 20 01 34 | Baterije i akumulatori koji nisu navedeni pod 20 01 33 | 8548 10 1000  8548 10 2900  8548 10 9100  8548 10 9900 | 1000 |
| 20 01 35\* | Odbačena električna i elektronska oprema | 8548 90 1000  8548 90 9000  8548 90 9000 | 1000 |
| 20 01 36 | Odbačena električna i elektronska oprema koja nije navedena pod 20 01 35 | 8548 90 1000  8548 90 9000  8548 90 9000 | 1000 |
| 20 01 39 | Plastika | 3915 10 0000  3915 20 0000  3915 30 0000  3915 90 1100  3915 90 1800  3915 90 9000 | 1000 |
| 20 01 40 | Metali | 7204 10 0000  7204 21 1000  7204 21 9000  7204 29 0000  7204 30 0000  7204 49 1000  7204 49 9000  7503 00 1000  7503 00 9000  7404 00 1000  7404 00 9100  7404 00 9900  7503 00 1000  7503 00 9000  7602 00 1100  7602 00 1900  7602 00 9000 | 5000 |

*5. Emisije koje pogon i postrojenje ima u okoliš*

*5.1.Utjecaj na tlo*

Sa stanovišta mogućih utjecaja na zagađenje tla posebnu pažnju treba obratiti prilikom manipuliranja i skladištenja otpadom. Sve otpadne materije se privremeno skladište u odgovarajućim posudama i kontejnerima koji onemogućavaju prosipanje sadržaja i degradaciju tla u širem području. Prešana, zauljena, ambalaža se ocjeđuje u nepropusnoj betonskoj jami koja je locirana uz presu za metal. Oborinske vode s radnog kruga se prikupljaju i vode u separator. Uspostavljeni su postupci i osigurana su sredstva neophodna za akcidentne situacije.

Aktivnosti koje se odvijaju u krugu poduzeća „Sirovinametal“ d.o.o. Bugojno neće značajnije utjecati na zagađenje tla područja na kojem se nalazi zahvat, ukoliko se poštuju propisane procedure za siguran rad, odnosno ukoliko se primjene sve neophodne mjere zaštite od požara, zaštite na radu i životne okoline.

*5.2. Utjecaj na vode*

Onečišćenje voda na lokaciji može potjecati od sljedećih izvora:

* Istjecanje naftnih derivata iz strojeva neophodnih za proces proizvodnje,
* Masti i ulja potrebnih za podmazivanje strojeva,
* Oborinske otpadne vode,
* Sanitarne otpadne vode,
* Utjecaj ljudskih faktora i elementarnih nepogoda.

*5.3. Utjecaj na zrak*

Tehnološki postupak obrade metalnog otpada uključuje mehaničke postupke rezanja i prešanja otpadnih materijala, u cilju ekonomičnijeg i lakšeg prijevoza. Tehnološkim postupkom obrade metalnog otpada ne nastaju štetni plinovi i prašina, te neće doći do štetnih utjecaja na zrak.

Negativni utjecaji na zrak očekuju se uslijed korištenja strojeva i opreme na lokaciji čije pogonsko sredstvo za rad je gorivo. S obzirom na količinu strojeva i opreme, te radnih sati korištenja, utjecaj na zrak ocjenjuje se kao slab.

*5.4. Buka*

Glavni izvori buke dolaze od rada postrojenja, strojeva i opreme:

* Hidraulična presa za paketiranje željeza, papira i plastike (3 kom)
* Hidraulične makaze za sječenje željeza
* Kamion s dizalicama (2 kom)
* Bageri (2 kom)
* Aparati za sječenje metala (4 kom)
* Viljuškari (3 kom)
* Ručni mehanizirani strojevi u radionici (brusilice, glodalice).

*6. Mjere za smanjenje emisije u okoliš*

*6.1 Mjere za sprječavanje i smanjivanje emisije u zrak*

* Kretanje transportnih sredstava/motornih vozila u krugu pogona prilagoditi uvjetima
* Održavanje strojeva i opreme čije je pogonsko sredstvo za rad gorivo održavati u skladu s uputstvima proizvođača

U cilju smanjenja emisija u atmosferski zrak na prostoru pogona „Sirovinametal“, operator je poduzeo i redovito provodi sljedeće mjere prevencije:

* Postrojenje i uređaji se redovito servisiraju i održavaju
* Radno osoblje poduzima preventivne mjere zaštite od požara i eksplozije i u skladu s zakonskim propisima obučava se iz oblasti zaštite na radu i zaštite od požara, o čemu postoje zapisi kod operatora.

*6.2 Mjere za sprječavanje i minimiziranje zagađivanja voda*

* Sve slivne površine na kojima se skupljaju oborine (krovovi, prometnice, parkirališta i manipulacijski prostori) trebaju biti priključeni na sistem odvodnje i izvedeni u padovima prema vodonepropusnim slivnicima za prikupljanje oborinskih voda
* Čiste oborinske i krovne vode ispuštati izravno u recipijent (rijeka Vrbas)
* Zauljene oborinske vode s vanjskih manipulativnih i parkirališnih površina potrebno je prethodno pročistiti preko separatora ulja i masti, a prije ispusta preko kontrolnog okna u prijamnik, otvoreni kanal
* Sve prometne površine potrebno je obrubiti ivičnjacima i izvesti u padovima prema vodonepropusnim slivnicima za prikupljanje oborina
* Otpadne sanitarno-potrošne vode koje su nastale na lokaciji zahvata, potrebno tretirati preko tro-komorne septičke jame te ispuštati u recipijent.

*Rezultati ispitivanja otpadne vode i granične vrijednosti parametara ispitivanja otpadnih voda (IV 2024. godine).*

|  |  |  |  |  |
| --- | --- | --- | --- | --- |
| Parametri | Jedinica mjere | Granične vrijednosti | | Rezultat |
| Površinska vodna tijela | Javna kanalizacija |
| Max temperatura | ˚C | 30 | 40 | 9,9 |
| Boja | Vizualno | - |  | 0 |
| Sadržaj rastvorenog kisika | mg O2/l | - |  | 7,75 |
| pH vrijednost | PH jedinica | 6,5-9,0 | 6,5-9,5 | 8,15 |
| Električna vodljivost | 𝜇S/cm | - | - | 265 |
| Ukupne suspendirane materije | mg/l | 35,0 | 400 | 18 |
| Taložive materije | ml/l/h | 0,5 | 10,0 | 0,1 |
| Kemijska potrošnje kisika, HPK | mg O2/l | 125 | 700 | 32 |
| Biološka potrošnja kisika, BPK5 | mg O2/l | 25 | 250 | 7,5 |
| Dušik amonijaka (NH4-N) | mg/l | 10,0 | 40 | 0,26 |
| Ukupni dušik | mg/l | 15 | 100 | 1,98 |
| Ukupni fosfor | mg/l | 2,0 | 5,0 | 0,22 |
| Test toksičnosti | % otp vode u razblaženju | ˃50% |  | 100 |
| Protok. Q | m3/dan |  |  | 1,9 |
| Specifični parametri | | | | |
| Teško hlapive lipofilne tvari (ukupna ulja i masti) | mg/l | 20 | 100 | 0,0 |

Daljnja mjerenja potrebno je vršiti prema Uredbi o uvjetima za ispuštanje otpadnih voda u prirodne recipijente i sisteme javne kanalizacije („Službene novine FBiH“, broj: 26/20, 96/20, 1/24) prema kojoj na temelju određenog protoka otpadnih voda je monitoring potrebno raditi jednom godišnje, ukoliko vodnim aktom nije drugačije određeno.

*6.3 Mjere za sprečavanje i minimiziranje produkcija otpada i zbrinjavanje**nekorisnog otpada, te zaštitu zemljišta*

Sve slivne površine koje mogu biti izložene onečišćenju trebaju biti izvedene od vodonepropusnih materijala, kako bi se spriječila infiltracija onečišćene vode u tlo.

*6.4 Mjere za ublažavanje buke i zaštitu okoliša od buke*

Ako se prilikom zamjene postojeće opreme i strojeva utvrdi da razina buke prelazi propisane granice potrebno je poduzeti dodatne mjere zaštite od buke.

Sav opasan otpad koji se privremeno skladišti upakiran je u odgovarajuću ambalažu.

Ne vrši se nikakvo pretakanje tečnih otpadnih materija, a sam pretovar se vrši na posebno urađenom platou.

Način skladištenja se određuje na osnovu kemijskih osobina otpada, pa naprimjer:

* Zauljena ambalaža i zemlja skladište se u odgovarajuću burad
* Rabljeno ulje i masti se skladište i prevoze u odgovarajućim buradima
* Materije koje nagrizaju, skladište se u plastičnim kontejnerima, kako bi se spriječila korozija i mogućnost izlijevanja, ako bi se koristili metalni kontejneri

Prilikom skladištenja i manipulacije neophodno je poduzimati sljedeće mjere zaštite:

* Područje skladišta je ograđeno i ima vidljiv natpis o djelatnosti koja se obavlja, te znakove zabrane pušenja
* Skladište je stalno pod nadzorom
* Vrši se redovito održavanje instalacija i uređaja u ispravnom stanju
* Omogućen je nesmetan pristup vatrogasnim vozilima
* Posude/kontejneri za skladištenje opasnog otpada su vodonepropusno izvedene, a način zatvaranja je jasno označen
* Opasan otpad treba da je adekvatno označen s natpisom „OPASAN OTPAD“, s nazivom vrste otpada i količinom
* Svakodnevno se čiste manipulativne površine
* Svi spremnici opasnog otpada, koji su u funkciji, smješteni su na vodonepropusnu podlogu sa završnim slojem otpornim na kemikalije i naftne derivate. Ostali spremnici u kojima se skladišti otpad se nalaze na vodonepropusnoj podlozi, koja ima propisane nagibe, kako bi se omogućila pravilna odvodnja u interni sistem kanalizacije.

Pored ovoga zabranjeno je:

* Odlaganje zapaljivih i drugih opasnih materija na mjestima koja nisu namijenjena za tu svrhu
* Čišćenje dijelova zapaljivim tečnostima

Za čišćenje i sakupljanje, eventualno rasutog otpada, koriste se sredstva i materijali (piljevina, pijesak, apsorbensi i sl.) koji su nakon upotrebe kao takvi opasan otpad, a za čišćenje i održavanje uredskih prostora sa sanitarnim čvorom, koristi se čista voda sa sredstvima za održavanje.

Operator je dostavio Plan upravljanja otpadom i treba se pridržavati zakonskih odredbi koje su navedene u dostavljenoj dokumentaciji.

Prema Zakonu o zaštiti od buke („Sl. novine FBiH“, broj 110/12) izvršeno je mjerenje emisije buke od strane „Inspekt-RGH“ d.o.o. Sarajevo, o čemu je sačinjen Izvještaj, od 06.04.2022. godine.

Rezultati mjerenja razine buke:

|  |  |  |  |
| --- | --- | --- | --- |
| Mjerno mjesto | Opis mjernog mjesta | Izmjerene razine buke | |
| Leq(dB) | L1(dB) |
| 1 | MM1 | 61,1 | 67,5 |
| 2 | MM2 | 63,6 | 52,8 |
| 3 | MM3 | 59,3 | 57,5 |

*Kako se vidi iz rezultata mjerenja, datih u prethodnoj tabeli, isti zadovoljavaju važeći Zakon o zaštiti od buke.*

*7. Granične vrijednosti emisije za zagađujuće materije*

*7.1 Granične vrijednosti buke*

Područje u kome je lociran Zahvat definirano je kao zona VI. Dozvoljene razine vanjske buke prema Pravilniku o dozvoljenim granicama intenziteta buke i šuma („Službene novine FBiH“, broj 110/12) u ovoj zoni je 70 dB (dan) i 70 dB (noć).

*7.2 Granične vrijednosti za otpadne vode*

Granične vrijednosti pokazatelja i dozvoljene granične vrijednosti koncentracije opasnih i štetnih tvari u tehnološkim otpadnim vodama koje se ispuštaju u sistem javne kanalizacije odnosno drugi prijemnik (površinske vode) – Uredba o uvjetima ispuštanja otpadnih voda u prirodne recipijente i sisteme javne kanalizacije („Službene novine FBiH“, broj: 26/20, 96/20, 1/24).

*8. Monitoring plan*

|  |  |  |  |
| --- | --- | --- | --- |
| *Medij* | *Parametar* | *Mjesto* | *Učestalost* |
| *Voda* | Max temperatura, boja, sadržaj rastvorenog kisika, pH vrijednost, električna vodljivost, ukupne suspendirane materije, taložive materije, kemijska potrošnja kisika, biološka potrošnja kisika, dušik amonijaka, ukupni dušik, ukupni fosfor, test toksičnosti, protok, teško hlapljive lipofilne tvari (ulja i masti), kloridi | Na izlazu iz separatora ulja i masti | Jednom godišnje |
| *Buka* | Razina buke (dB) | Na granicama kruga | Jednom u tri godine ili prigodom instaliranja nove opreme ili promjene tehnologije |
| *Otpad* | Pratiti količine: Otpadna ulja i masti, opasni otpad, dijelovi od strojeva (pri zamjeni) | Proizvodne hale | Voditi dnevnu evidenciju, a pripremiti godišnji izvještaj |

Monitoring vrši ovlaštena i osposobljena institucija i to automatskom opremom.

*9. Izvještavanje*

U skladu s Uredbom o informacijskom sustavu upravljanja otpadom (Sl. novine FBiH, broj: 97/18) subjekti koji se na bilo koji način bave aktivnostima upravljanja otpadom na teritoriji FBiH i gospodarski subjekti kojima korištenje otpada nije primarna djelatnost, ali u sklopu svoje djelatnosti imaju korištenje svog ili tuđeg otpada, u obvezi su da se registriraju na stranici Fonda za zaštitu okoliša FBiH ([www.otpadfbih.ba](http://www.otpadfbih.ba)) i dostavljaju izvještaje i podatke u informacijski sustav upravljanja otpadom.

Izvještaji trebaju biti poslani najkasnije do 30.06. tekuće godine za prethodnu godinu izvještavanja. Podatke o izvršenim mjerenjima izvođač mjerenja je dužan čuvati najmanje pet godina.

*10. Period važenje dozvole*

Okolišna dozvola se izdaje na period od 5 (pet)godina i važi od dana uručenja rješenja. Operator je u obvezi, 90 dana prije isteka važenja ovog rješenja, ponovno podnijeti zahtjev za njegovo obnavljanje. Ministarstvo će potom izvršiti reviziju ovog rješenja, ali zadržava pravo i obvezu revizije dozvole i prije isteka roka za slučajeve predviđene zakonom.

*O b r a z l o ž e nj e*

Dana 02.09.2024. ministarstvu je dostavljen, na nadležno postupanje, zahtjev za obnovu/izdavanje okolišne dozvole, pravnog subjekta „SIROVINAMETAL“ d.o.o. Bugojno, za pogon za prikupljanje, skladištenje i obradu otpadnih materijala (mehanička obrada sekundarnih sirovina) kao i prikupljanje, privremeno skladištenje i transport opasnog otpada do krajnjeg korisnika, sukladno Zakonu o zaštiti okoliša (Sl. novine FBiH broj: 15/21).

Pogon operatora „Sirovinametal“ d.o.o. Bugojno lociran je na lijevoj strani regionalnog puta Bugojno–Novi Travnik i dio parcele naslonjen je na rijeku Vrbas. Prostorno, objekti su raspoređeni na parceli označenoj kao k.č. broj: 312/3 pl. 618/2 K.O. Kandija, odnosno katastarski podaci k.č. 261/4 i 257/6, zk. ul. 5 i 98 K.O. SP Bugojno. Uz zahtjev dostavljena je potrebna dokumentacija, sukladno zakonskim odredbama:

* *Zahtjev za izdavanje okolišne dozvole*
* *Plan upravljanja otpadom*
* *Netehnički rezime*
* *Kopija ISO certifikata*
* *Rješenje o izdavanju okolišne dozvole (prethodno)*
* *Rješenje o izdavanju dozvole za upravljanje otpadom*
* *Ugovor o preuzimanju, skladištenju i zbrinjavanju opasnog otpada*
* *Ugovor o kupoprodaji otpadnih olovnih akumulatora*
* *Ugovor o izvođenju radova*
* *Izvještaj o monitoringu kvaliteta i kvantiteta otpadnih voda objekta „Sirovinametal“ d.o.o. Bugojno*
* *Izvještaj o mjerenju razine buke na lokalitetu objekta „Sirovinametal“ d.o.o. Bugojno*
* *Rješenje o vodnoj dozvoli – Agencije za vodno područje rijeke Save*
* *Rješenje o vodnoj dozvoli – Ministarstva poljoprivrede, vodoprivrede i šumarstva*
* *Zemljišnoknjižni izvadak*
* *Posjedovni list*
* *Kopija katastarskog plana*
* *ID broj*
* *PDV broj*
* *Obavijest o razvrstavanju dijelova pravnog lica prema klasifikaciji djelatnosti*

Odredbama novog Zakona o zaštiti okoliša propisane su mjere i uvjeti koje operator treba ispuniti tijekom rada i prestanka rada poslovnog objekta, a koji se kao standardi moraju primijeniti prilikom izdavanja okolišne dozvole. S obzirom da se u konkretnoj pravnoj stvari radi uglavnom o otkupu sekundarnih sirovina, vodilo se računa o očuvanju tla, voda, adekvatnom upravljanju otpadom, zaštiti biljnog i životinjskog svijeta, mjerama sigurnosti i opreza od incidentnih situacija i monitoringu.

Ovo ministarstvo je u skladu s člankom 88. Zakona o zaštiti okoliša ("Sl. novine FBiH", broj: 15/21) o podnesenom zahtjevu za obnovu rješenja operatoru „Sirovinametal“ d.o.o. Bugojno obavijestilo zainteresirane stranke:

* Na web stranici Vlade KSB/SBK od 23.09.2024. godine
* Također je objavljen i nacrt Rješenja o obnovljenoj okolišnoj dozvoli

Kako u ostavljenom zakonskom roku od mjesec dana nije bilo primjedbi javnosti na objavljene dokumente, a također i uvidom u predmet, ocijenjeno je da predmetno postrojenje neće prouzrokovati negativne utjecaje na okoliš, ukoliko se pridržava određenih mjera za zaštitu. Navedenim su se stekli uvjeti za obnovu rješenja. U skladu s člancima 86, 89 i 93 Zakona o zaštiti okoliša ("Sl. novine FBiH", broj 15/21) i člancima 4, 5 i 6 Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 15/21 i 74/22), odlučeno je kao u dispozitivu ovog Rješenja.

Podnositelj zahtjeva je sukladno Zakonu o izmjenama i dopunama zakona o kantonalnim administrativnim pristojbama ("Službene novine KSB/SBK", broj 5/12), tarifni broj 50, točka 1 izvršio uplatu od 150,00 KM na depozitni račun broj: 134-113-0360000194 kod ASA Bank D.D., šifra općine 017, vrsta prihoda 722121, budžetska organizacija 1801001.

*Pouka o pravnom lijeku*:

*Protiv ovog rješenja nezadovoljna strana može izjaviti žalbu kod Federalnog ministarstva okoliša i turizma u Sarajevu u roku od petnaest (15) dana od primitka rješenja.*

Ministar

Amir Šečibović, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostavljeno:

- ,,Sirovinametal" d.o.o. Bugojno

*(Rostovska bb)*

- Općina Bugojno

- inspektor zaštite okoliša KSB/SBK

- a/a